Margrit Rainer
D Margrit Rainer (* 9. Februar 1914 z Züri; † 10. Februar 1982 z Züri; geboore as Margrit Rosa Sandmeier) isch e schwiizerischi Schauspiilere gsi.

Läbe und Wärk
D Rainer isch as Fotolaborantin usbildet worde und isch denn wo si zwanzgi gsi isch, Mitgliid vom Cabaret Cornichon worde und bis 1959 bliibe. Si isch au an andere Chlaibühnene und mit Ansambel wie d Resslirytti, d Bärentatze und s Näbelhorn ufdrätte. 1959 isch si an s Theater am Hächtblatz gange.

Ihre hüfigst Theater- und Filmpartner isch dr Ruedi Walter gsi. Si het nit nume in Film gspiilt, sondern het au in e Hufe Theaterstück und Musicals wichdigi Rolle gha, so z. B. in Guet Nacht Frau Seeholzer, Holiday in Switzerland, Bibi Balù und Die kleine Niederdorfoper.

D Chansons, wo si (vor allem in de Musicals) gsunge het, hai Schwiizer Muusig- und Chansongschicht gschriibe: Helvetia im Himmel (1962), Ja d’Liebi macht eim riich (1975), Mis Chind (1968/1978), Quand on n’a pas ce qu’on aime (1952). Au mit em Ruedi Walter zsämme het si e baar Muusigufnahme iigspiilt.

D Margrit Rainer isch bim Film am Aafang under ihrem erste Ehename Pfister ufdrätte. Ihr letscht und langjöhrig Läbenspartner isch ihre Schauspiilerkolleg Inigo Gallo gsi.

Si isch uf em Friidhof Änzebüehl z Züri begraabe, näb em Inigo Gallo und däm siiner erster Frau.

Filmografii 
 1952: Palace Hotel
 1952: Heidi
 1955: Heidi und Peter
 1955: Polizischt Wäckerli
 1956: Oberstadtgass
 1958: Zum goldenen Ochsen
 1958: Die Käserei in der Vehfreude
 1959: Hinter den sieben Gleisen
 1960: Anne Bäbi Jowäger – 1. Teil: Wie Jakobli zu einer Frau kommt
 1960: An heiligen Wassern, die Creszenz Waldisch
 1961: Demokrat Läppli
 1962: Der 42. Himmel
 1962: Anne Bäbi Jowäger – 2. Teil: Jakobli und Meyeli
 1966: Geld und Geist
 1967: Polizist Wäckerli in Gefahr
 1968: Sommersprossen
 1968: Die Sechs Kummerbuben
 1969: Pfarrer Iseli
 1971: Der Kapitän
 1973: Männdli, die Rosa (TV Serii)
 1980: Der Erfinder

Theaterstück 
 1950: Ganz unverbindlich
 1950: Schöni Luftballönli 	
 1952, 1978: Die kleine Niederdorfoper, Uruffüehrig: 31. Dezämber 1951 Schauspiilhuus Züri
 1954: Himmelbett
 1954, 1966, 1981: Der schwarze Hecht, d Chöchi Kattri, Schauspiilhuus Züri (O mein Papa ging um die Welt)
 1962: Zürcher Ballade, Theater am Hächtblatz Züri	
 1963: Spalebärg 77a, Stadttheater Basel
 1963: Gerettet, Stadttheater Basel
 1964: Bibi Balù
 1964: Und gäll, wie gseit
 1967: Golden Girl, Theater am Hächtblatz Züri
 1969: Guet Nacht Frau Seeholzer, Bernhard-Theater Züri
 1969: Pfarrer Iseli
 1974: My Frau – der Chef
 1974: Potz Millione
 1974: D’Muetter wott nur s’Bescht, die Anni Wiesner (Schwiizer Fassig vo «Das Fenster zum Flur» mit dr Inge Meysel 1960)

Radio DRS- und Hörspiilbroduktione 
 ab 1955 Spalebärg 77a (Bis Ehrsams zem schwarze Kaffi), s Louisli Ehrsam, über 100 Sändige (jede 3. Samstag, 11 Johr lang)
 Oberstadtgass (as Hörspiil, bevor dr Film choo isch)
 Polizischt Wäckerli (as Hörspiil)
 Anneli – Erlebnisse eines kleinen Landmädchens
 Helvetiastrasse 17 – Pfarrer Iselis erster Fall
 Pfarrer Iseli – Sein zweiter Fall
 S brav Tüüfeli (Kindermusical)
 Die Zauberorgel
 1970 Jim Knopf und Lukas der Lokomotivführer (Kindermusical)
 1972 Hans im Glück – oder die Reise nach Pitschiwaya

Weblingg 
 
 Biografii mit Foti
 
 D Margrit-Rainer-Strooss z Züri

Schauspiler
Frau
Zürcher